Javaslat AZ EURÓPAI PARLAMENT, A TANÁCS, A BIZOTTSÁG, A BÍRÓSÁG, A SZÁMVEVŐSZÉK, AZ EURÓPAI GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA ÉS AZ EURÓPAI UNIÓ OMBUDSMANJA HATÁROZATA az Európai Közigazgatási Iskola létrehozásáról

(beterjesztve a Bizottság által)

INDOKLÁS

Az Európai Közigazgatási Iskola (a későbbiekben : Iskola) létrehozása az európai közszolgáltatási reform általános szövegében szerepel. Ez a reform többek között a képzés eszközével igyekszik megerősíteni az emberi erőforrások fejlődését. Ugyanezt a célt szolgálja a közigazgatási kultúrát és elsősorban a vezetési kultúrát érintő mélyreható változtatás bevezetése. Másfelől megjelenik a személyzeti szabályzatban és annak előmeneteli rendszerében egy új, a különböző tisztség-csoportok közötti átjárást biztosító rendszer, amelyik kötelező képzési formát is magában foglal. Ebben a szövegben jelent meg egy intézményközi iskola közreműködésének javaslata.

Mindezért a közösségi intézmények főtitkárai (jelen alkalmazásban ide tartozik a Szociális és Gazdasági Bizottság, a Régiók Bizottsága és az Európai Unió ombudsmanja is) elhatározták, hogy megvizsgálják ezt a gondolatot, mivel úgy vélik, hogy az intézmények személyzeti állománya képzésének legalább egy része számára hasznos lenne ez az intézményközi alap. Az Iskolához ennek megfelelően már a kezdetektől a minden egyes tisztviselőt és alkalmazottat (ideértve a más szervezetek és ügynökségek személyzetét is) érintő szakmai fejlődés érdekében kifejtett erőfeszítések legalább részben közös vállalása járult. Ezt a tevékenységet néhány kivételtől eltekintve minden intézet és szervezet autonóm módon maga szervezte és finanszírozta.

A vita első szakaszát követően egy intézményközti munkacsoport keretében a Főtitkárok egy előzetes értékelést állítottak össze. Ennek a munkacsoportnak a feladata volt, hogy megvizsgálja az új létesítmény várható hatásait, különös figyelemmel a szerveknél elérhető együttműködésre. A munkacsoport jelentését és az ehhez kapcsolódó határozat-tervezeteket a Főtitkárok 2003. október 28-án hagyták jóvá. A becslésből kitűnik, hogy egy intézményközi iskola létrehozása minden bizonnyal a korábban leírt képzési területeken elérhető hatékonysági és eredményességi gazdasági hatásokon túl hozzájárul ahhoz is, hogy a közösségi értékek és az európai szellemiség terjesztése új lendületet kapjon.

Következtetésképpen az Európai Közigazgatási Iskola a Közösség tisztségviselői és egyéb alkalmazottai személyzeti szabályzatának végrehajtására alapított személyzeti politika általános keretében, az összes közösségi intézmény által alkotott közös alapzatra épülve kell az alábbi feladatait betöltse:

- a közösségi hivatalok működésének támogatása, többek között a vezetőképzés terén, elősegítve ekképpen egy új közigazgatási kultúra kifejlesztését ;

- segítségnyújtás a közösségi szellem elsajátításához az újonnan hivatalba lépők részére, nevezetesen egy a hivatalba lépéshez szükséges tanfolyamnak az érintett intézetektől független, egységes törzstananyaga által. Ehhez az intézményekben új beilleszkedési politika alkalmazására van szükség, amely azonban nem léphet az egyes intézmények egyedi beléptetési rendszere helyébe;

- egyéni előmenetel keretén belüli feladatok ellátása, és különösen az alkalmazotti státuszból a tisztségviselői státuszba való új átmenet céljából Ť bizonyítvány ť rendszer bevezetése érdekében történő szakmai hozzáértés színvonalának növelése kötelező oktatás keretében,

Az itt felsorolt kritériumok sorozata egyrészről politikai és közösségi jelleget, másrészről gazdasági jelleget mutat, ebben a sorrendben. Ezen kritériumok megvalósítása többletértéket jelent a jelenlegi állapothoz képest, amelyben a képzést néhány kivételtől eltekintve minden intézet és szervezet önállóan szervezi. A kritériumok a következők:

- először a közösségi értékek terjesztése és az Unió intézményeinek közigazgatásán keresztül testületi szellem létrehozása, majd

- a képzéssel és ezzel összefüggésben az előmenetellel érintett intézmények közötti lehető legnagyobb koherencia biztosítása a szabályzat alkalmazásában;

- azon területek azonosítása, amelyek azonos ismereteket és képességeket igényelnek, és amelyek így közös képzésben részesülhetnek;

- a kérelmek kritikus mennyisége esetén is a tanfolyamokra való könnyebb bejutás, ami jelenleg kisebb intézményeknek gyenge pontja;

- a kínálat kibővítése (pl. nagyobb szakosodás, választási lehetőség, alternatív időpontok ...);

- és különösképpen a közös szervezés következményeként nagyobb méretgazdaságosság megvalósítása, nevezetesen az igazgatási kérdések és a tanfolyamokon részt vevők számának optimalizálása területén.

Amint az intézményközi csoport jelentése az elérhető együttműködés hatásainak ismertetésével rámutatott, a fent kifejtett kritériumok megvalósítása igazolja a többek között a jelen határozatban is leírt képzési tevékenységek közös szervezését.

Egyértelmű, hogy léteznek más képzési formák is, amelyek a fent említett kritériumok értelmében intézményközi úton szervezhetőek, így a jelen határozat lehetővé tesz egyfajta előrelátó megközelítést, amely teret enged a későbbi kiterjesztő határozatok meghozatalára. A jelen határozat kizárólag a vezetői képzést, a belépéshez szükséges tanfolyamokat és a bizonyítványok megszerzése céljából végzett tanfolyamokat határozza meg konkrétan és a kezdetektől. Az Iskolát tehát 2005 januárjától kezdik megszervezni, és először a hivatalba lépéshez szükséges tanfolyamokat, majd a vezetői tanfolyamokat osztják szét a határozatot aláíró intézmények között. Ezt követik a 2005. év folyamán a tisztviselői csoportokba való belépéshez szükséges bizonyítványt adó tanfolyamok.

Ugyanebben a gondolati sorban a jelen határozat az Iskola létrehozásának első éveire tervezi, hogy igazgatásilag egy már létező intézményközi szervezethez, az EKSZFVH-hoz (Európai Közösségek Személyzeti Felvételi Hivatalához) kell kapcsolódnia. Ez, amint azt az említett jelentés kimutatta, a személyzeti és a működési költségek területén való kapcsolódás lehetővé teszi a szervek közötti együttműködési hatás érvényesülését, nevezetesen az igazgatási (erőforrás-gazdálkodás) és a vezetési (Igazgatótanács, Igazgató) kérdésekben. Később, három éves tapasztalat és a megvalósítás teljes körű értékelése alapján ezt a kapcsolatot újra meg kell vizsgálni.

Javaslat AZ EURÓPAI PARLAMENT, A TANÁCS, A BIZOTTSÁG, A BÍRÓSÁG, A SZÁMVEVŐSZÉK, AZ EURÓPAI GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA ÉS AZ EURÓPAI UNIÓ OMBUDSMANJA HATÁROZATA az Európai Közigazgatási Iskola létrehozásáról

AZ EURÓPAI PARLAMENT, AZ EURÓPAI UNIÓ TANÁCSA, AZ EURÓPAI KÖZÖSSÉGEK BIZOTTSÁGA, A BÍRÓSÁG, A SZÁMVEVŐSZÉK A GAZDASÁGI ÉS SZOCIÁLIS BIZOTTSÁG, A RÉGIÓK BIZOTTSÁGA ÉS AZ EURÓPAI UNIÓ OMBUSMANJA,

tekintettel a 259/68/EGK (Euratom, ESZAK) [1] tanácsi határozatban elfogadott Európai Közösségek tisztviselőinek és egyéb alkalmazottainak személyzeti szabályzatára, és különösen a 24. cikkének (3) és (4) bekezdésére,

[1] HL l56. szám, 1968. 03. 01., 1. o., utoljára módosította a 490/2002/EK (ESZAK, Euratom) (HL L77. szám, 2002. 03.20.)

tekintettel a szabályzat bizottságának véleményére,

mivel :

(1) az intézményeknek emelniük kell a személyi állomány szakmai fejlesztésére fordított beruházásaikat,

(2) e területen az intézmények közti együttműködés növelése az intézmények közötti párbeszédek és a közös értékek terjesztése, valamint az összehangolt szakmai gyakorlat felerősítése lehetővé teszi a szervek között az emberi és erőforrások és a szükséges pénzügyi források szintjén történő együttműködést.

(3) a fenti okokból egy közös intézményközi szervezetet kell megbízni az Európai Közösségek tisztségviselőinek és egyéb alkalmazottjainak szakmai fejlesztése érdekében megvalósítandó egyes tevékenységekkel.

(4) gazdasági és hatékonysági megfontolásokból legalább az indulási szakaszra ennek a közös szervezetnek az igazgatását egy már létező intézményközi szervezethez, 2002/620/EK az Európai Parlament, a Tanács, a Bizottság, a Bíróság, a Számvevőszék, a Gazdasági és Szociális Bizottság, a Régiók Bizottsága és az ombudsman határozata által létrehozott Európai Közösségek Személyzeti Felvételi Hivatalához kell kötni.

A KÖVETKEZŐKÉPPEN HATÁROZTAK :

1. cikk

az Európai Közigazgatási Iskola létrehozása

Létrehozzák az Európai Közigazgatási Iskolát (a továbbiakban , Iskola ,)

2. cikk

Feladatok

1. Az Iskola a jelen határozat aláíró intézményei (a továbbiakban ,Intézmények") számára az általuk rögzített irányvonalak mentén meghatározott szakmai képzési tevékenységeket lát el az emberi erőforrások és az előmeneteli rendszer távlatában.

2. Az Intézmények által előterjesztett kérelmeknek megfelelően

a) kidolgozza, megvalósítja és kiértékeli a képzési tevékenységeket;

b) megkönnyíti a külső képzési műveletekben való részvételt;

c) ellát minden kapcsolódó feladatot.

3. Az intézmények főtitkárai, a Bíróság hivatalvezetője, és az ombudsman képviselője meghatározzák, és adott esetben módosítják azokat a képzési területeket, amelyek az Iskola feladatkörébe tartoznak.

4. Az Iskola valamely intézmény, szerv, hivatal vagy ügynökség kérelmére, fizetés ellenében segítséget nyújt az oktatási tervezet létrehozásában.

3. cikk

Kérelmek, panaszok, fellebbezés

A 2. cikk (2) bekezdésében foglalt feladatok ellátásával kapcsolatos kérelmeket, és panaszokat az Iskolának kell benyújtani. E területen minden fellebbezést a Bizottság ellen kell benyújtani.

4. cikk

Kapcsolat

1. Az Iskola igazgatása az Európai Közösségek Személyzeti Felvételi Hivatalához (a továbbiakban ,Hivatal") tartozik [2].

[2] HL L 197. szám, 2002.07.26., 5. o.

2. A kapcsolat az alábbiakra terjed ki:

a) az Iskolára vonatkozó egyes igazgatási feladatokat a Hivatalon belül működő hivatali egységek látják el;

b) az Iskola igazgatótanácsa feladatainak gyakorlása;

c) az Iskola igazgatója feladatainak gyakorlása;

Az 1. cikk b) és c) pontjában meghatározott feladatokat a Hivatal megfelelő szervei látják el.

3. Legkésőbb a jelen határozat hatálybalépésétől számított három év múlva az igazgatótanács a 2002/621/EK rendelet [3] 5. cikk (6) bekezdésében szabályozott súlyozott minősített többségi határozatával megszüntetheti a kapcsolatot, feltéve, ha legalább öt aláíró intézmény azt támogatja.

[3] HL L 197. szám 2002.07.26., 56. o.

5. cikk

Végrehajtás

Az Európai Parlament, a Tanács, a Bizottság Főtitkárai, a Bíróság Hivatalvezetője, a Számvevőszék, a Gazdasági és Szociális Bizottság, a Régiók Bizottsága Főtitkárai és az Ombudsman képviselője közösen megegyeznek, hogy megteszik a szükséges intézkedéseket a jelen határozat végrehajtása érdekében.

6 . cikk

Hatálybalépés

A jelen határozat az Európai Közösségek Hivatalos Lapjában való kihirdetésének napján lép hatályba.

Kelt Brüsszelben:

az Európai Parlament részéről a Tanács részéről

az elnök az elnök

a Bizottság részéről a Bíróság részéről

az elnök az elnök

a Számvevőszék részéről a Gazdasági és Szociális Bizottság részéről

az elnök az elnök

a Régiók Bizottsága részéről

az elnök az ombudsman